
România

Judeţul Prahova

Primăria Comunei Blejoi

REFERAT DE APROBARE
la Proiectul de Hotarare
privind aprobarea aprobarea principalilor indicatori tehnico-economici,

a  amplasamentului aferent lucrării de utilitate publică și a declanșării procedurii 
de expropriere a imobilelor proprietate private care constituie coridorul de expropriere pentru obiectivul de investiții „Modernizare strada Hortensiei, comuna Blejoi, județul Prahova”

Prin prezentul proiect de hotărâre se dorește modernizarea și extinderea străzii Hortensiei din intravilanul comunei Blejoi, sat Ploieștiori de la 4 metri - 6 metri existent la 7 metri – 10 metri, amenajarea de spații de parcare, trotuar și spații verzi.
Strada Hortensiei face legătură între bd.Republicii și str.Găgeni (DJ 102), este o stradă asfaltată în totalitate, pe care există rețele edilitare de apă și canalizare menajeră și se intenționează completarea și extinderea lor într-o etapă viitoare.În prezent traficul este local dar se estimează o creșetere a acestuia, deoarece zona este în dezvoltare însă pentru amenajearea lucrărilor propuse vor fi afectate terenuri particulare, pentru care este necesară demararea procedurii de expropiere.
În anul 2024 a fost realizat Studiul de Fezabilitate pentru lucrarea de investiții „Modernizare strada Hortensiei, comuna Blejoi, județul Prahova”, proiect ce va aduce o îmbunătățire calitativă a desfășurării circulației, accesul spre municipiul Ploiești și Drumul Județean 102 și a condițiilor de viață din comună.
Potrivit prevederilor  art. 44 alin (1) din Legea nr. 273/2006 privind finanțele publice locale cu modificările și completările ulterioare, precum și HG nr. 907/2016 privind aprobarea conținutului cadru al documentației tehnico-economice aferente investițiilor publice și  in baza proiectului „Modernizare strada Hortensiei, comuna Blejoi, județul Prahova”, principalii indicatori tehnico-economici  ai investiției sunt următorii:
Valoarea totală a investiției  (fără TVA)                              6.924.376,76    lei

Din care C+M                                                                       5.818.804,00    lei

Durata de realizare a investiției                                        36 luni       

Durata propusă pentru execuție lucrări                            24  luni                              

De asemenea, în conformitate cu Raportul de evaluare nr.168/2025 întocmit în vederea despăgubirii pentru coridorul de expropiere aferent lucrării „Modernizare strada Hortensiei, comuna Blejoi, județul Prahova” a rezultat o suprafață totală expropiată a imobilelor proprietate privată de 7.529 mp, din care 5166 mp situați în extravilan și 2.363 mp situați în intravilan, evaluată la o valoare totală de 93.972 lei.
Având în vedere cele mai sus menţionate, supun spre aprobare proiectul de hotărâre privind demararea procedurii de expropiere pentru modernizarea străzii Hortensiei.

